Tolong jelaskan mengenai Yang di-Pertuan Agong Malaysia dari Yang di-Pertuan Besar Negeri Sembilan dalam bahasa melayu

Sehingga tahun 2023, seramai dua orang Yang di-Pertuan Besar Negeri Sembilan telah dilantik menjadi Yang di-Pertuan Agong Malaysia, iaitu:

Tuanku Abdul Rahman ibni Tuanku Muhammad iaitu Yang di-Pertuan Agong Persekutuan Tanah Melayu pertama. Baginda berkhidmat bermula daripada 31 Ogos 1957 sehingga kemangkatan baginda pada 1 April 1960. Baginda mangkat ketika masih menjawat jawatan ketua negara dan tempatnya digantikan oleh Sultan seterusnya mengikut sistem penggiliran, iaitu Sultan Selangor, Sultan Hisamuddin Alam Shah Al-Haj. Jawatan Yang di-Pertuan Besar Negeri Sembilan ketika itu dipangku oleh anakanda baginda, Tunku Laksamana, Tuanku Munawir.

Tuanku Jaafar ibni Tuanku Abdul Rahman iaitu Yang di-Pertuan Agong Malaysia Kesepuluh. Baginda telah dilantik pada 26 April 1994 dan menamatkan tempoh penuh jawatannya selama 5 tahun pada 25 April 1999. Jawatan Yang di-Pertuan Besar Negeri Sembilan ketika itu dipangku oleh anakanda baginda, Tunku Laksamana, Tunku Naquiyuddin.

Senarai Yang di-Pertuan Besar Negeri Sembilan

1773 - 1795 : Raja Melewar

1795 - 1808 : Raja Hitam

1808 - 1824 : Raja Lenggang

1824 - 1861 : Yamtuan Radin

1861 - 1869 : Yamtuan Imam

1869 - 1888 : Yamtuan Antah

1888 - 1933 : Tuanku Muhammad

1933 - 1960 : Tuanku Abdul Rahman

1960 - 1967 : Tuanku Munawir

1967 - 2008 : Tuanku Ja’afar

2008 - kini : Tuanku Muhriz